पाएं अपने शहर की ताज़ा ख़बरें और फ्री ई-पेपरडाउनलोड करें
चिकित्सा एवं स्वास्थ्य विभाग ने कोरोना पॉजीटिव की संख्या पर अंकुश लगाने के लिए नायाब तरीका ईजाद किया है। प्रदेश में लगातार बढ़ती कोरोना पॉजीटिव की संख्या को देखते हुए चिकित्सा विभाग की गाइड लाइन के अनुसार अब पॉजिटिव रोगियों के स्वस्थ होने तथा अस्पताल में भर्ती पॉजीटिव रोगी के डिस्चार्ज होने पर पुन: आरटीपीसीआर टेस्ट कराने की आवश्यकता नहीं है। गाइड लाइन की पालना के लिए निदेशक (जन.स्वा.) चिकित्सा एवं स्वास्थ्य सेवाएं राजस्थान जयपुर ने मुख्य चिकित्सा एवं स्वास्थ्य अधिकारियों को निर्देश दिए हैं।
निदेशक (जन.स्वा.) चिकित्सा एवं स्वास्थ्य सेवाएं राजस्थान जयपुर ने दूसरी लहर के दौरान सैंपलिंग के लिए एडवाइजरी जारी करते हुए मुख्य चिकित्सा एवं स्वास्थ्य अधिकारियों को निर्देश दिए कि एक बार आरटीपीसीआर टेस्ट में पॉजीटिव पाए गए रोगियों के स्वस्थ होने पर पुन: टेस्ट करवाने की आवश्यकता नहीं है। जो आरटीपीसीआर पॉजीटिव रोगी अस्पताल में भर्ती है उनका डिस्चार्ज से पूर्व पुन: टेस्ट करवाने की आवश्यकता नहीं है।कोविड-19 कैसेज की वर्तमान स्थिति के दौरान जिन रोगियों में बुखार, खांसी के साथ बुखार, सिरदर्द, गले में खराश, सांस लेने में तकलीफ, बदन दर्द, स्वाद व खुशबू की क्षमता खोना, थकान व दस्त के लक्षण पाए जाए तो उन्हें कोविड-19 संदिग्ध रोगी माना जाए। जब तक की कोई अन्य रोग की पुष्टि ना हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn